**Ministru kabineta noteikumu projekta „Grozījums Ministru kabineta 2009.gada 22.decembra noteikumos Nr.1564 „Noteikumi par valsts aizsardzības militāro objektu un iepirkumu centra sniegto publisko maksas pakalpojumu cenrādi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.Pamatojums | Ministru kabineta (turpmāk - MK) noteikumu projekta izstrādes nepieciešamība izriet no Likuma par budžetu un finanšu vadību 5.panta devītās daļas, MK 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.6.apakšpunkta, 2012.gada 24.maija likuma „Grozījumi likumā „Par pievienotās vērtības nodokli”” (zaudējis spēku) un Pievienotās vērtības nodokļa likuma 41.panta pirmā daļas. |
| 2.Pašreizējā situācija un problēmas |  Ar MK 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.6.apakšpunktu Valsts aizsardzības militāro objektu un iepirkumu centram (turpmāk - Centrs) ir noteikta funkcija - publisko pakalpojumu sniegšana Aizsardzības ministrijai (turpmāk - AM) un tās padotībā esošām iestādēm, Nacionālajiem bruņotajiem spēkiem, turpmāk – NBS (turpmāk kopā saukta – AM sistēma), kā arī privātpersonām saistībā ar viesnīcas un sporta kompleksa izmantošanu. Savukārt ar iepriekšminētā normatīvā akta 4.2.apakšpunktu Centram ir noteiktas tiesības sniegt maksas pakalpojumus un iekasēt maksu par sniegtajiem pakalpojumiem saskaņā ar tiesību aktiem.  Centra sniegto maksas pakalpojumu veidu un izcenojumu nosaka MK 2009.gada 22.decembra noteikumi Nr.1564 „Noteikumi par Valsts aizsardzības militāro objektu un iepirkumu centra sniegto publisko maksas pakalpojumu cenrādi” (turpmāk – Cenrādis). Cenrāža pielikuma 1.punktā ir minēts publiskais maksas pakalpojums – numuru izīrēšana viesnīcā Rīgā, Krustabaznīcas ielā 9. Šobrīd šis pakalpojums vairs netiek sniegts, jo saskaņā ar AM 2012.gada 19.septembra pavēli Nr.157 „Par viesnīcas „Oskars” statusa maiņu un kārtības noteikšanu karavīru izmitināšanai”, viesnīcas „Oskars” Rīgā, Krustabaznīcas ielā 9, telpas turpmāk tiks izmantotas tikai NBS vajadzību nodrošināšanai, tās 3. un 4.stāvā izveidojot dienesta viesnīcu. Līdz ar to, tā vietā tiks sniegts jauns maksas pakalpojums – dienesta viesnīcas īre profesionālā dienesta karavīriem AM valdījumā esošajā nekustamajā īpašumā Rīgā, Krustabaznīcas ielā 9 (3., 4.stāvs). Saskaņā ar Militārā dienesta likuma 55.panta trešo daļu profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā apgādā ar AM valdījumā esošu dienesta dzīvojamo telpu. Saskaņā ar likuma „Par dzīvojamo telpu īri” 23.pantu dienesta dzīvojamās telpas ir telpas dienesta viesnīcā vai dienesta dzīvoklī. Saskaņā ar AM 2008. gada 6.marta noteikumu Nr.7 „Noteikumi par dienesta dzīvojamām telpām” 2.2. un 15.punktu dienesta dzīvojamās telpas profesionālā dienesta karavīriem izīrē tā AM padotības iestāde, kurai tās ir nodotas bilancē un apsaimniekošanā. Ņemot vērā iepriekš minēto, no Cenrāža ir nepieciešams izslēgt pielikuma 1.punktā minēto publisko maksas pakalpojumu – viesnīca Rīgā, Krustabaznīcas ielā 9, aizstājot to ar jaunu pakalpojuma veidu – dienesta viesnīcas īre profesionālā dienesta karavīriem AM valdījumā esošajā nekustamajā īpašumā Rīgā, Krustabaznīcas ielā 9 (3., 4.stāvs) un tā izcenojumu. Cenrāža pielikuma 2. un 3.punktā minētos publiskos maksas pakalpojumus Centrs sniedz ar mērķi nodrošināt NBS vajadzības, t.sk. profesionālā dienesta karavīru un NBS personālsastāva fiziskās sagatavotības uzturēšanu, pilnveidošanu un iespēju efektīvi un kvalitatīvi sagatavoties ikgadējo normatīvu izpildei. Šie pakalpojumi tiek sniegti, pirmkārt, ievērojot NBS un AM sistēmas pieprasījumu pēc pakalpojuma. Publisko pakalpojumu sniegšana ārpus AM sistēmas ietvariem ir nepieciešama, lai varētu nodrošināt sporta zāles un peldbaseina noslodzi laikā, kad tās nav noslogotas AM sistēmas vajadzībām. Līdz ar to, šādā veidā tiek nodrošināta valsts budžeta līdzekļu efektīva izmantošana, daļu izdevumu kompensējot ar ieņēmumiem no privātā sektora.  Papildus iepriekš minētajam, Centrs sniedz arī Cenrāža pielikuma 4.punktā minēto pakalpojumu - nodrošina NBS profesionālā dienesta karavīrus ar dienesta dzīvojamām telpām Cenrādī norādītajos AM valdījumā un Centra bilancē un apsaimniekošanā esošajos nekustamajos īpašumos. AM valdījumā un Centra bilancē un apsaimniekošanā atrodas dzīvojamā māja Cēsu ielā 54, Valmierā, kas sastāv no diviem dzīvokļiem. AM Infrastruktūras padome 2012.gada 5.oktobrī nolēma dzīvojamo māju Cēsu ielā 54, Valmierā, izmantot NBS profesionālā dienesta karavīru nodrošināšanai ar dienesta dzīvojamām telpām. Līdz ar to, ir nepieciešams Cenrādi papildināt ar jaunu pakalpojumu - dienesta dzīvojamo telpu īre profesionālā dienesta karavīriem AM valdījumā esošajā nekustamajā īpašumā Cēsu ielā 54, Valmierā un tā izcenojumu.  Cenrādī šobrīd pakalpojumam - peldbaseina izmantošana izcenojums ir noteikts 1 stundai (60 minūtēm), kas ietver peldbaseina (peldējuma ilgums 45 minūtes), dušas, saunas un ģērbtuves izmantošanu. Lai Cenrādī noteiktais peldbaseina izmantošanas izcenojums atbilstu pašreizējām tirgus cenām, peldbaseina izmantošanas laiku nepieciešams pagarināt līdz 90 minūtēm, nemainot esošo izcenojumu un peldējuma ilgumu. Ņemot vērā iepriekš minēto, pakalpojumam – peldbaseins mērvienību „1 stunda” jāaizstāj ar mērvienību „90 minūtes”.  Atbilstoši 2012.gada 24.maija likumam „Grozījumi likumā „Par pievienotās vērtības nodokli””, kas stājās spēkā 2012.gada 1.jūlijā, tika mainīta likuma 5.panta pirmā daļa, pazeminot pievienotās vērtības nodokļa (turpmāk - PVN) standarta likmi līdz 21 %. Likums „Par pievienotās vērtības nodokli” zaudējis spēku ar Pievienotās vērtības nodokļa likuma spēkā stāšanos 2013.gada 1.janvārī. Pievienotās vērtības nodokļa likuma 41.panta pirmajā daļā ir noteikts, ka ar PVN apliekamiem darījumiem piemēro PVN standartlikmi 21 procenta apmērā. Saskaņā ar MK 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 20.punktu, no nodokļu izmaiņām izrietoši grozījumi iestāžu cenrāžos ir veicami, ja šajā normatīvajā aktā tiek veikti grozījumi pēc būtības saskaņā ar šo noteikumu 18.punktu. Līdz ar to, ir nepieciešams veikt attiecīgus grozījumus Cenrādī, precizējot publisko maksas pakalpojumu PVN apmērus un pakalpojuma izcenojumus atbilstoši piemērojamās PVN standartlikmes izmaiņām. Saskaņā ar MK 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1.punktu grozījumus maksas pakalpojumu cenrādī iestāde izdara, ja ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu, bet saskaņā ar 18.2.punktu – ja būtiski mainījušās tiešās vai netiešās izmaksas, kuras veido maksas pakalpojumu izcenojumu. |
| 3.Saistītie politikas ietekmes novērtējumi un pētījumi | Nav |
| 4.Tiesiskā regulējuma mērķis un būtība |  MK noteikumu projekts paredz papildināt Cenrāža pielikumu ar jauniem maksas pakalpojumiem – „Dienesta viesnīcas īre profesionālā dienesta karavīriem AM valdījumā esošajā nekustamajā īpašumā Rīgā, Krustabaznīcas ielā 9 (3., 4.stāvs)” un „Dienesta dzīvojamo telpu īre profesionālā dienesta karavīriem AM valdījumā esošajā nekustamajā īpašumā Cēsu ielā 54, Valmierā”, vienlaikus izslēdzot no Cenrāža publisko maksas pakalpojumu - „viesnīca Rīgā, Krustabaznīcas ielā 9”, kas šobrīd vairs netiek sniegts.  MK noteikumu projekts paredz arī pagarināt laiku peldbaseina izmantošanai līdz 90 minūtēm, nemainot esošo izcenojumu un peldējuma ilgumu, kā arī tiek precizēti pakalpojumu izcenojumi atbilstoši piemērojamās PVN standartlikmes izmaiņām. Peldbaseina izmantošanai, papildus pensionāriem un personām, kurām noteikta invaliditāte, tiek piemērota 50 % atlaide starptautisko operāciju veterāniem Cenrāža pielikuma 3.1.1.1., 3.1.1.2. un 3.2.apakšpunktā noteiktajām cenām. Saskaņā ar AM 2011.gada 27.jūlijā izdotajiem noteikumiem Nr.39 „Kārtība, kādā personai, kura piedalījusies starptautiskajā operācijā, izgatavo un izsniedz starptautisko operāciju veterāna apliecību” starptautisko operāciju veterāna apliecību ir tiesības saņemt personai, kura vismaz vienu reizi piedalījusies kādā no starptautiskajām operācijām un ieguvusi NBS piemiņas medaļu „Par piedalīšanos starptautiskajā operācijā”. Starptautisko operāciju veterāna apliecība ir beztermiņa, un to starptautisko operāciju veterāns ir tiesīgs lietot bez ierobežojumiem Latvijas Republikas teritorijā un ārvalstīs.  AM ierosinātajai akcijai - NBS starptautisko operāciju veterānu atbalstam, ir atsaukušās vairākas Latvijas uzņēmēju asociācijas, kas piedāvā starptautisko operāciju veterāniem īpašas atlaižu programmas vai atbalsta veidus. Piešķirot atlaidi starptautisko operāciju veterāniem peldbaseina izmantošanai, ne tikai tiek sniegts atbalsts un rehabilitācijas iespējas starptautisko operāciju veterāniem, bet arī tiek stiprināta gan NBS sistēma, gan NBS rezerves potenciāls.  |
| 5.Projekta izstrādē iesaistītās institūcijas | AM |
| 6.Iemesls, kādēļ netika nodrošināta sabiedrības līdzdalība | Tiesību akta projekta būtība nosaka, ka nav nepieciešama sabiedrības līdzdalība. |
| 7.Cita informācija | Nav |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 900,6 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 900,6 | 0 | 0 | 0 | 0 |
| 1.2.valsts speciālais budžets |  |  |  |  |  |
| 1.3.pašvaldību budžets |  |  |  |  |  |
| 2.Budžeta izdevumi: | 900,6 | 0 | 0 | 0 | 0 |
| 2.1.valsts pamatbudžets | 900,6 | 0 | 0 | 0 | 0 |
| 2.2.valsts speciālais budžets |  |  |  |  |  |
| 2.3.pašvaldību budžets  |  |  |  |  |  |
| 3.Finansiālā ietekme: | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 |
| 3.2.speciālais budžets |  |  |  |  |  |
| 3.3.pašvaldību budžets  |  |  |  |  |  |
| 4.Finanšu līdzekļi papildus izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5.Precizēta finansiālā ietekme: | X |  |  |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets  |  |  |  |  |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1.detalizēts ieņēmumu aprēķins | Valsts aizsardzības militāro objektu un iepirkumu centra budžeta programmas 33.00.00 „Aizsardzības īpašumu pārvaldīšana” ieņēmumus un izdevumus no maksas pakalpojumiem 2013.gadam un turpmākajiem gadiem nav plānots palielināt. Jauno maksas pakalpojumu veidu „Dienesta viesnīcas īre profesionālā dienesta karavīriem Aizsardzības ministrijas valdījumā esošajā nekustamajā īpašumā Rīgā, Krustabaznīcas ielā 9 (3., 4.stāvs)” un „Dienesta dzīvojamo telpu īre profesionālā dienesta karavīriem AM valdījumā esošajā nekustamajā īpašumā Cēsu ielā 54, Valmierā” ieviešana neietekmēs 2013.gada valsts budžeta ieņēmumus un izdevumus, kā arī neietekmēs valsts budžeta ieņēmumus un izdevumus turpmākajos gados.Detalizētu ieņēmumu un izdevumu aprēķinu skatīt 3. un 4.pielikumā. |
| 6.2.detalizēts izdevumu aprēķins | Ieņēmumi no Valsts aizsardzības militāro objektu un iepirkumu centra sniegtajiem maksas pakalpojumiem tiks ieskaitīti Valsts aizsardzības militāro objektu un iepirkumu centra pamatbudžeta kontā (budžeta programma 33.00.00 „Aizsardzības īpašumu pārvaldīšana”) un tiks izlietoti izdevumu, kas saistīti ar maksas pakalpojumu sniegšanu, segšanai. |
| 7.Cita informācija | Nav |

Anotācijas II, IV, V, VI, VII sadaļa – projekts šīs jomas neskar.

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

01.02.2013. 9:52

E.Kalneniece

67300252, fakss 67300207

Elita.Kalneniece@vamoic.gov.lv

I.Krutova

67300216, fakss 67300207

Ilona.Krutova@vamoic.gov.lv